SL
20.2.2023
Uradni list Evropske unije
C 63/27
Tretji pritožbeni razlog: kršitev privilegija pritožnice zoper samoobtožbo med inšpekcijo 4. decembra 2019.
Četrti pritožbeni razlog: napačna uporaba ali razlaga Uredbe št.
883/2013 glede notranjega svetovalnega in nadzornega mehanizma urada OLAF ter pravice pritožnice do vložitve pritožbe.
Peti pritožbeni razlog: pomanjkljiva obrazložitev in protislovna obrazložitev glede pravice pritožnice do izjave.
Šesti pritožbeni razlog: pomanjkljiva obrazložitev v zvezi z nepristranskostjo generalnega direktorja urada OLAF.
Sedmi pritožbeni razlog: kršitev in protislovna obrazložitev pravice pritožnice do obrambe in zlasti člena 9(1) Uredbe št.
883/2013 v zvezi z vzorčenjem, ki ga je opravila hrvaška carina na zahtevo urada OLAF.
(1) (2)
Uredba (EU, Euratom) št.
883/2013 Evropskega parlamenta in Sveta z dne 11. septembra 2013 o preiskavah, ki jih izvaja Evropski urad za boj proti goljufijam (OLAF), ter razveljavitvi Uredbe (ES) št.
1073/1999 Evropskega parlamenta in Sveta in Uredbe Sveta (Euratom) št.
1074/1999 (UL 2013, L 248, str. 1).
Uredba Evropskega parlamenta in Sveta (ES) št.
1049/2001 z dne 30. maja 2001 o dostopu javnosti do dokumentov Evropskega parlamenta, Sveta in Komisije (UL 2001, L 145, str. 43).
Pritožba, ki jo je 22. decembra 2022 vložila Evropske komisija zoper sodbo Splošnega sodišča (četrti razširjeni senat) z dne 12. oktobra 2022 v zadevi T-502/19, Francesca Corneli/ECB (Zadeva C-789/22 P) (2023/C 63/34) Jezik postopka: italijanščina Stranke Pritožnica: Evropska komisija (zastopniki: V. Di Bucci, D. Triantafyllou, A. Nijenhuis, agenti) Drugi stranki v postopku: Francesca Corneli, Evropska centralna banka
Predlog Pritožnica Sodišču predlaga, naj: 1. sodbo Splošnega sodišča (četrti razširjeni senat) z dne 12. oktobra 2022, T-502/19, Francesca Corneli/Evropska centralna banka, ki je bila Komisiji vročena istega dne, razveljavi; 2. tožbo kot nedopustno zavrže oziroma kot poleg tega neutemeljeno zavrne in tožeči stranki naloži plačilo stroškov postopka na obeh stopnjah; 3. podredno, sodbo Splošnega sodišča razveljavi in zadevo vrne Splošnemu sodišču.
Pritožbeni razlogi in bistvene trditve Komisija v utemeljitev pritožbe navaja pet pritožbenih razlogov.
Komisija s prvim pritožbenim razlogom trdi, da je Splošno sodišče kršilo člen 263 PDEU, ker je napačno štelo, da se sklepa, izpodbijana na prvi stopnji, neposredno in posamično nanašata na tožečo stranko in da je ta imela samostojen pravni interes za razglasitev njune ničnosti, in da je izkrivilo dejstva.